system
Răspunde în limba română, în stilul Wikipedia, cat mai corect gramatical.
user
Care sunt informațiile principale despre San Jose, California?
assistant
San Jose este un oraș în statul California din Statele Unite ale Americii.

Nume 

La 3 aprilie 1979, consiliul local a adoptat San José drept scrierea corectă a numelui pe stema orașului, pe documentele oficiale, și pe numele departamentelor locale. Prin hotărârea consiliului local, transcrierea San José este folosită când numele este scris folosind litere mari și litere mici, dar nu atunci când numele orașului este scris numai cu litere mari. De multe ori, numele orașului este scris fără diacritice drept San Jose. Numele oficial rămâne The City of San Jose fără diacritice pe siteul oficial..

Economie 

San José găzduiește un mare număr de companii în domeniul tehnologiei înalte. Densitatea mare de companii in domeniul calculatoarelor, ingineriei și microprocesoarelor în apropierea orașului au făcut ca zona sa fie denumită Silicon Valley. San José fiind cel mai mare oraș din această zona geografică, s-a autoproclamat drept capitala Silicon Valley, deși nu exista o astfel de demarcație teritorială. Universitățile din zona orașului — San José State University, Santa Clara University, și Stanford University furnizează un număr foarte mare de ingineri economiei locale.

Creșterea economică majoră în timpul perioadei cunoscută sub numele tech bubble a făcut ca prețurile locuințelor sa crească exponențial, traficul în jurul orașului să fie foarte congestionat și rata șomajului sa scadă la un nivel foarte mic. La începutul mileniului economia locală a încetat să crească în ritmul perioadei precedente, rata șomajului a început să crească și traficul rutier să fie redus. San Jose avea înregistrate 405.000 de locuri de muncă în aria orașului în 2006, cu o rata a șomajului de 4,6%. În anul 2000, comparativ cu orașele americane cu peste 300.000 de locuitori, orașul San Jose înregistra cel mai înalt nivel mediu de venit pe familie din Statele Unite ale Americii.

25 de companii cu peste 1.000 de angajați au sediul central sau sucursale în San Jose. Orașul găzduiește sediul central al companiilor Adobe Systems, BEA Systems, Cisco și eBay, dar și importante sucursale ale companiilor Flextronics, Hewlett-Packard, IBM, Hitachi și Lockheed Martin. În domeniul public, principalii angajatori sunt orașul San Jose, comitatul Santa Clara și San José State University.

Costul vieții în zona orașului San Jose este printre ele mai mari din California și din SUA. Piața imobiliară este motivul principal. În același timp, familiile din zona municipală a orașului au cel mai mare venit față de alte orașe americane cu peste 500.000 de locuitori.

San Jose înregistrează cele mai multe certificări de invenții și patente față de orice alt oraș. 35% din capitalul investit de firmele de venture capital din Statele Unite este investit în companii din San Jose și Silicon Valley.

Media 
San Jose este deservit de media locală, de media din San Francisco Bay Area și media națională. În San Jose se află  ziarul San Jose Mercury News, precum și numeroase publicații locale, cinci posturi de televiziune, șase stații de radio în banda AM și șaisprezece stații de radio în banda FM.

În aprilie 1909, Charles David Herrold, un profesor de electronică din San Jose, a lansat un post de radio care emitea vocea umană. Postul s-a numit San Jose Calling și a fost primul post de radio din lume cu programe pentru o audiență largă. A fost primul post de radio care a emis muzică pe calea undelor pentru audiența sa în 1910. Soția lui Herrold, Sybil, a devenit astfel prima femeie disk jockey în 1912. Postul de radio a fost vândut în numeroase rânduri, iar în prezent este cunoscut sub numele KCBS-AM San Francisco.

San Jose în cultură 
 Do You Know the Way to San Jose, cântec pop, cu textul compus de Hal David, muzica compusă de Burt Bacharach; interpretate de Dionne Warwick. Acest cântec a câștigat un premiu Grammy în 1968.
 Cartea Vanishing Point de Michaela Roessner, publicată de editura Tor, în New York, 1993. ISBN 0-312-85213-4. Romanul reflectă o lume post-catastrofă, situată în jurul orașului San Jose. Numeroși supraviețuitori din San Francisco Bay Area se adună să locuiască în Winchester Mystery House și în cinematograful Century Theatres din apropiere.

Referințe

Legături externe 

 City of San Jose Official Website
 Experience San Jose - Convention and Visitors Bureau
 San Jose Wiki
 San Jose Library (partnership of the university and public libraries) 
 Photos of San Jose—1975 vs. 2005 
 San Jose Silicon Valley Chamber of Commerce
 Hispanic Chamber of Commerce Silicon Valley 
 Pacific Neighbors San Jose Sister Cities Program 
 San-Jose–Dublin Sister City Program
 San Jose and Santa Clara Election Information
 Santa Clara County: California’s Historic Silicon Valley, a National Park Service Discover Our Shared Heritage Travel Itinerary
 

!
 
Orașe din California
Sedii de comitate din California
Sediile comitatelor din Statele Unite ale Americii
Eponime ale asteroizilor